Par cicheto xe intende una sċianta de magnar da compagnar co un'ombra de vin, el xe fato con magnari semplici e se bada aëa presentasion par darghe un aparensa più belin e che el fa voja de magnarlo. Un classico el xe ła fetina de museto co na segoeta de sora, ła fetea de pan col bacaeà, el mezo vovo co 'a majonese, no ghe xe na riceta precisa tuto quanto xe łassá al estro del osto, parchè generalmente el xe un magnar che xe da piole o bacari, difissilmente el vien servio in casa.